laion/Wikipedia-Exotic huggingface dataset:
טראוויס

טראוויס (באנגלית: Travis) היא להקת רוק אלטרנטיבי סקוטית. הלהקה הוקמה בשנת 1990, ושמה ניתן לה בהשראת דמות מתוך הסרט "פריז, טקסס". את הסינגל הראשון שלה הוציאה הלהקה רק בשנת 1996 ואת אלבומה הראשון, "Good Feeling", רק בשנת 1997. הלהקה פרחה בתקופה של להקות הבריטפופ והרוק האלטרנטיבי בבריטניה. למרות זאת, הפריצה האמיתית שלה לא באה בשנה זו, אלא שנתיים מאוחר יותר עם ארבעת הסינגלים המצליחים Waiting To Reach You, Driftwood, Why Does It Always Rain On Me?, Turn מהאלבום "The man who" שהיה המצליח ביותר של הלהקה, וכל הסינגלים שיצאו מתוכו נכנסו לרשימת 20 השירים הגדולים בבריטניה באותה שנה. האלבום שאחריו, שגם הוא הצליח היה "The invisible band" שמתוכו יצאו הלהיטים "Sing", ‏"Side"‏ ו-"Flowers In The Window", שגם ממנו כל הסינגלים נכנסו ל-20 הגדולים, ו-Sing אף סיים את המצעד השנתי במקום השלישי, וזכור בעיקר בזכות הקליפ הביזארי שלו, הכולל מלחמת אוכל. מתוך האלבום "memories 12" שיצא ב-2003, יצאו שלושה סינגלים, אך רק Re-offender נכנס ל-20 הראשונים במצעד השנתי. Good Feeling (8 בספטמבר 1997) Independiente Records (בריטניה) / Epic Records (ארצות הברית) #9 בריטניה The Man Who (24 במאי 1999) Independiente Records (בריטניה) / Epic Records (ארצות הברית) #1 בריטניה, #135 ארצות הברית The Invisible Band (11 ביוני 2001) Independiente Records (בריטניה) / Epic Records (ארצות הברית) #1 בריטניה, #39 ארצות הברית 12 Memories (13 באוקטובר 2003) Independiente Records (בריטניה) / Epic Records (ארצות הברית) #3 בריטניה, #41 ארצות הברית The Boy with No Name (7 במאי 2007) Independiente Records (בריטניה) / Epic Records (ארצות הברית) #4 בריטניה, #58 ארצות הברית Ode to J. Smith (29 בספטמבר 2008) Independiente Records (בריטניה) / Epic Records (ארצות הברית) Where You Stand (19 באוגוסט 2013) Independiente Records (בריטניה) / Epic Records (ארצות הברית) Everything At Once (29 באפריל 2016) Red Telephone Box Singles (1 בנובמבר 2004) Independiente Records(בריטניה) /Epic Records (ארצות הברית) #4 בריטניה מדיה וקבצים בנושא טראוויס בוויקישיתוף אתר האינטרנט הרשמי של טראוויס (באנגלית) טראוויס, ברשת החברתית פייסבוק טראוויס, ברשת החברתית אקס (טוויטר) טראוויס, ברשת החברתית אינסטגרם טראוויס, סרטונים בערוץ היוטיוב טראוויס, במסד הנתונים הקולנועיים IMDb (באנגלית) טראוויס, באתר אפל מיוזיק (באנגלית) טראוויס, באתר ספוטיפיי טראוויס, באתר סאונדקלאוד (באנגלית) טראוויס, באתר Last.fm (באנגלית) טראוויס, באתר AllMusic (באנגלית) טראוויס, באתר MusicBrainz (באנגלית) טראוויס, באתר דיזר טראוויס, באתר Yandex.Music (ברוסית) טראוויס, באתר Discogs (באנגלית) טראוויס, באתר Songkick (באנגלית) טראוויס, באתר Genius טראוויס, באתר SecondHandSongs טראוויס, באתר בילבורד (באנגלית) טראוויס, באתר טיידל (באנגלית)
משה דאשקולה גירונדי

רבי משה בר שלמה דאשקולה גירונדי היה משורר ספרדי שחי בסוף המאה ה-13, אחיינו ותלמידו של רמב"ן. לא ידועים פרטים על חייו של רבי משה, ככל שידוע הוא שהיה אחיינו של רמב"ן (אביו שלמה היה אחיה של אשת הרמב"ן) ותלמידו. הרמב"ן באגרתו מירושלים (1267) מספר לבנו נחמן על ירושלים החרבה, בסיום המכתב הוא כותב: ותקרא לשלום בני ותלמידי ר' משה ב"ר שלמה אחי אמך, הנני מגיד לו כי עליתי אל הר הזיתים המכוון כנגד הר הבית... ושם כנגד בית המקדש קראתי חרוזותיו בבכיה רבה כאשר נבא — ח"ד שעוועל, כתבי הרמב"ן כרך א', עמ' שסז–שסח. אליעזר לנדסהוטה (אנ') שיער שהתפילה על חורבות ירושלים המיוחסת לרמב"ן היא התפילה שחיבר רבי משה, ח"ד שעוועל סייג את דבריו שרק חלק מהתפילה של רבי משה בן שלמה. פיוט נוסף של רבי משה גירונדי הוא פיוט לפורים בשם "שיר אהבה חדש שירו לאל נאמן". הפיוט נקלט במנהגי אשכנז, ארגיל רומניה ופרובנס. בכותרת פיוט זה נכתב השם "משה בר שלמה בר מאיר סשקולה", גרוס משער שהכוונה לעיר אסקולה שבצרפת. צונץ טען ששמו גירונדי על סמך כתב יד בו נכתב "דון משה סשקולא ז"ל גירונדי", צונץ ייחס לו גם את הפיוט "המן נלחץ ומרדכי נושע", טובה רוזן וישראל רוזן הוכיחו ממספר קולפונים שייחוס פיוט זה לרבי משה גירונדי הוא שגוי ומחברו האמיתי הוא רבי משה אבן עזרא. פיוט נוסף הוא "מחדשי שיר כעת חדשו שיר חדש". רבי משה גירונדי חיבר גם רשות לנשמת בשם "מחשב תבונתי". חיים שירמן, ייחס פיוט רשות זה לרבי משה אבן עזרא, ובעקבותיו זו הייתה הדעה המקובלת שנים רבות. טובה רוזן טענה שזיהויו של שירמן התבסס רק על סמיכות בכתב יד לפיוט אחר שלו, אך לדעתה לזיהוי זה אין שחר. בכתב יד אחר יוחסה הרשות למחבר הפיוט "שיר אהבה חדש" שמחברו הוא רבי משה גירונדי. בכתב יד זה נמצאו עוד שני פיוטים, "אמרו מליצי לצבי" ו"כל עץ יער", שלושת הפיוטים נדפסו על ידי רוזן. טובה רוזן, "ממשה (אבן עזרא) עד משה (ד'אשקולה גירונדי)", בתוך: רויטל ושמואל רפאל-ויוונטה (עורכים), רבבות לאפרים: קובץ מחקרים בספרות עם ישראל, אוניברסיטת בר-אילן 2018, עמ' 49–59. בנימין בר־תקוה, סוגות וסוגיות בפיוט הפרובנסלי והקטלוני, הוצאת אוניברסיטת בן-גוריון בנגב, באר־שבע תשס"ט עמ' 42. אליעזר לנדסהוטה, עמודי העבודה, רשימת הפייטנים עם פיוטיהם, ברלין 1856, עמ' 234 – 235, באתר היברובוקס הרב י"י זילברליכט, תפילה על חורבות ירושלים, ישורון ו, עמ' תרכ"ט. מתחילת הפיוט עד "ועתה תשתפך עליי נפשי" שמשמעותו שעד כאן זה דברים שנכתבו בעבר ומקטע זה אלו דברים שאני כתבתי בנימין בר־תקוה, סוגות וסוגיות בפיוט הפרובנסלי והקטלוני, הוצאת אוניברסיטת בן-גוריון בנגב, באר־שבע תשס"ט עמ' 329 יום טוב ליפמן צונץ, Literaturgeschichte der synagogalen Poesie Berlin 1865, pp. 403, 482 ישראל לוין וטובה רוזן, שירי הקודש למשה אבן עזרא מהדורה מדעית, ההוצאה לאור של אוניברסיטת תל אביב, שני כרכים, תל אביב תשע"ב-תשע"ד, עמ' 287. בנימין בר־תקוה, סוגות וסוגיות בפיוט הפרובנסלי והקטלוני, הוצאת אוניברסיטת בן-גוריון בנגב, באר־שבע תשס"ט, עמ' 374. חיים שירמן, מבחר השבעים: פיוטים ושירים, המכון לחקר השירה העברית, תל אביב תש"ח, עמ' צ, שיר 4; שמעון ברנשטיין, משה אבן עזרא: שירי הקודש, מסדה, תל אביב תשי"ז, שיר לט עמ' לט; אהרן מירסקי, הפיוט, הוצאת מאגנס, ירושלים תש"ן, עמ' 64. כתב יד קיימברידג' Add. 1745
גלים גלים

גלים גלים הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא נכלל כרצועה השלישית באלבום הבכורה של הזמר, "אולארצ'יק". השיר נכתב והולחן על ידי אולארצ'יק, והופק על ידי איתן גדרון. זהו שיתוף הפעולה השלישי בין השניים לאחר הוצאת השירים "בא לשכונה בחור חדש" ו"היא הולכת בדרכים". הוא הוצג כמועמד לכניסה למצעד הפזמונים השבועי של רשת ג' ב-7 במאי 1985. בשבוע לאחר מכן דורג במקום ה-23. ב-23 ביולי עלה למקום הראשון, שם שהה שבוע אחד בלבד. ב-27 באוגוסט יצא מהמצעד השבועי לאחר שלושה-עשר שבועות צעידה. במצעד הפזמונים של שנת ה'תשמ"ה הגיע השיר למקום ה-37. המצעד השבועי של רשת ג' מתאריך 7 במאי 1985, פזמונט המצעד השבועי של רשת ג' מתאריך 14 במאי 1985, פזמונט המצעד השבועי של רשת ג' מתאריך 23 ביולי 1985, פזמונט המצעד השבועי של רשת ג' מתאריך 27 באוגוסט 1985, פזמונט מצעד השנתי תשמ"ה (1985), פזמונט
תיירות חקלאית

תיירות חקלאית כוללת כל סוג חקלאות שמבוסס על פעילות שנועדה להביא תיירים לחווה. מאמר משנת 2018 סיווג את פעילויות התיירות החקלאית למספר קטגוריות כשכל פעולה שייכת לקטגוריה אחת או יותר: מכירות, חינוך, מגורים, פנאי ובידור. תיירות חקלאית הפכה לאמצעי הכרחי להישרדותן של חוות קטנות רבות. על ידי גיוון הפעילות העסקית, בעלי החווה יכולים להבטיח הכנסה יציבה יותר. הסיבה לכך היא שתיירות חקלאית מתקיימת גם בתקופה בה אין יבול ואין הכנסה. כמה מחקרים מצאו שתיירות חקלאית מועילה לקהילות שנמצאת באזור החווה בה מתקיימת התיירות החקלאית על ידי משיכת תיירים לאזור. כתוצאה מהגידול בכמות האנשים שנמצאים במקום נוצר מקור הכנסה חדש שיכול להועיל לאזורים כפריים הזקוקים להכנסה ממגוון מקורות. מאז 1985 התיירות החקלאית באיטליה מוסדרת בחוק, תיקון לחוק עבר ב-2006. החל משנת 2013 מופעלת באיטליה שיטת דירוג וסימון, לחוות שמציעות מקום לינה, בשם "Agriturismo Italia". את הסימון, שמראה חמנייה שבתוכה חווה, מקבלת כל חווה הפעולת בהתאם לחוקים ולתקנות הקיימים. הדירוג מ-1 עד 5 נקבע על פי: רמת הנוחות, מגוון האטרקציות והפעילויות, והסביבה בה נמצאת החווה. שיטת הדירוג הזו מופעלת על ידי משרד החקלאות של איטליה בשיתוף עם אגודות התיירות חקלאית האזוריות והארציות. על פי מאמר משנת 2011, תיירות חקלאית הפכה חשובה לכלכלה של החקלאים בצפון-מערב אנגליה, בגלל הצורך במספר מקורות הכנסה. מדיה וקבצים בנושא תיירות חקלאית בוויקישיתוף תיירות במרחב הכפרי, באתר משרד החקלאות ופיתוח הכפר פורסם בJournal of Agriculture, Food Systems, and Community Development Lisa C. Chase, Mary Stewart, Brian Schilling, Becky Smith, Agritourism: Toward a Conceptual Framework for Industry Analysis, Journal of Agriculture, Food Systems, and Community Development 8, 2 באפריל 2018, עמ' 13–19 doi: 10.5304/jafscd.2018.081.016 Aditya R. Khanal, Ashok K. Mishra, Agritourism and off-farm work: survival strategies for small farms, Agricultural Economics 45, נובמבר 2014, עמ' 65–76 doi: 10.1111/agec.12130 Carla Barbieri, Sandra Sotomayor, Francisco X. Aguilar, Perceived Benefits of Agricultural Lands Offering Agritourism, Tourism Planning & Development 16, 2 בינואר 2019, עמ' 43–60 doi: 10.1080/21568316.2017.1398780 Agriturismo Italia, Agriturismo Italia, www.agriturismoitalia.gov.it (באיטלקית) פורסם בכתב העת "Tourism Planning and Development" Richard Sharpley Chris Phelan's, Exploring Agritourism Entrepreneurship in the UK, Tourism Planning and Development
או שאתה שר או שלוקחים אותך מפה

או שאתה שר או שלוקחים אותך מפה הוא סינגל שהוקלט על ידי הלהקה הישראלית טנגו בהשתתפות הזמר אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא לא נכלל באלבום אולפן. השיר נכתב והולחן על ידי אולארצ'יק, מיקי שביב ואיתן גדרון, שגם הפיק אותו. השיר הוצג כמועמד לכניסה למצעד הפזמונים השבועי של רשת ג' ב-26 במרץ 1985. בשבוע לאחר מכן דורג במקום ה-24. ב-4 ביוני עלה למקום השני – המיקום הגבוה ביותר אליו הגיע במצעד. ב-23 ביולי, לאחר שבעה-עשר שבועות צעידה, יצא מהדירוג השבועי. במצעד הפזמונים של שנת ה'תשמ"ה הגיע השיר למקום ה-30. בשנת 1999 ביצעו הזמרים אבי דור, אהרון פררה ויגאל בשן במסגרת התכנית "הופה היי". בשנת 2016 ביצעו התאומים עומר ועידו שרמן במסגרת התכנית "בית ספר למוסיקה". בשנת 2003 ביצעו השחקנים אילן רוזנפלד, קובי פרג', עודד פז ואלונה טל במסגרת ההצגה "הפיג'מות המחזמר". סרטון השיר "או שאתה שר או שלוקחים אותך מפה" באתר יוטיוב מילות השיר "או שאתה שר או שלוקחים אותך מפה" באתר שירונט המצעד השבועי של רשת ג' מתאריך 26 במרץ 1985, פזמונט המצעד השבועי של רשת ג' מתאריך 2 באפריל 1985, פזמונט המצעד השבועי של רשת ג' מתאריך 4 ביוני 1985, פזמונט המצעד השבועי של רשת ג' מתאריך 23 ביולי 1985, פזמונט מצעד השנתי תשמ"ה (1985), פזמונט
Bacilli

Bacilli היא מחלקה טקסונומית של חיידקים, המחלקה כוללת שתי סדרות: Bacillales וLactobacillales. הסדרה כוללת מספר חיידקים ידועים, ביניהם החיידק Bacillus anthracis שגורם לאנתרקס. כמעט כל החיידקים במחלקה הם חיידקים גראם-חיובים. השם Bacillus, באות רישית ואותיות נטויות, הוא השם של סוג ספציפי של חיידקים. השם Bacilli, באות רישית אך באותיות לא נטויות, הוא השם של קבוצה טקסונומית של חיידקים הכוללת שני סדרים, שאחד מהם מכיל את הסוג Bacillus. Bacillus בלי אות רישית ובאותיות נטויות, הוא לרוב השם לצורה של חיידקים ולא לסוג. מדיה וקבצים בנושא Bacilli בוויקישיתוף Bacilli, באתר ITIS (באנגלית) Bacilli, באתר NCBI (באנגלית) Bacilli, באתר האנציקלופדיה של החיים (באנגלית) Bacilli, באתר GBIF (באנגלית) Bacilli - Wikispecies, species.wikimedia.org (באנגלית) Bergey's Manual of Systematics of Archaea and Bacteria, 1, Wiley, 2015-04-17, ISBN 978-1-118-96060-8. (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
The The

דה דה (באנגלית: The The, בתרגום לעברית: ה"א הידיעה ה"א הידיעה) היא להקת סינת'פופ וגל חדש אנגלית שפעלה בעיקר בשנות השמונים והתשעים של המאה ה-20. הלהקה היא למעשה הרכבו של הזמר-יוצר הלונדוני מאט ג'ונסון, חברה הקבוע היחיד של הלהקה והכותב של רוב שיריה – בלהקה היו חברים סך הכל 17 נגנים שונים לאורך השנים, לא כולל מוזיקאים שעשו עם ג'ונסון שיתופי פעולה באלבומיו השונים. ג'ונסון הקים את דה דה ב-1979, וחיפש שותפים ללהקתו ב-NME. ג'ונסון הוציא את אלבומו הראשון ב-1982, אולם אלבומה הרשמי הראשון של הלהקה, Soul Mining, יצא רק ב-1983. אלבומה השני של הלהקה, Infected, יצא ב-1986 ובעל התייחסויות פוליטיות לשלטון תאצ'ר, ביקורת על מעורבות ארצות הברית במזרח התיכון, וכן שירים עם משמעויות פסיכולוגיות. באלבום זה השתתפה גם הזמרת ננה צ'רי בדואט עם ג'ונסון בשיר "Slow Train to Dawn". לאלבום זה לווה סרט של סדרת קליפים לשירים שבוימו בידי טים פופ, שצולם בפרו, בוליביה, ניו יורק ולונדון. ב-1989 יצא אלבומה השלישי של הלהקה, שבו ניגן גיטריסט הסמית'ס לשעבר ג'וני מאר, והשתתפה בו הזמרת שינייד או'קונור בשיר "Kingdom of Rain". מאר השתתף גם באלבומה הרביעי והידוע ביותר של הלהקה, Dusk, שיצא ב-1993 ומכיל שירים רבים שהפכו ללהיטים כגון "Love Is Stronger Than Death" ו-"Slow Emotion Replay". אלבומה החמישי של הלהקה שיצא ב-1993, Solitude, כולל בעיקרו גרסאות חדשות לשירים קודמים של הלהקה. ב-1995 יצא אלבומה השישי של הלהקה, Hanky Panky, אלבום כיסויים לשיריו של האנק ויליאמס האמריקאי. ב-2000 יצא אלבומה השביעי של הלהקה, NakedSelf. בסוף שנת 2000 הלהקה תכננה להגיע להופעות בישראל, אולם ההופעות בוטלו עקב המצב הביטחוני. בספטמבר 2017, מאט ג'ונסון הודיע שהלהקה תחזור למסע הופעות. מסע ההופעות נפתח בשלוש הופעות בלונדון ביוני 2018 – הופעותיה הראשונות של דה דה מזה 16 שנה – והמשיך להופעות נוספות בארצות הברית ובריטניה ונגמר באוסטרליה באוקטובר אותה השנה. ב-2024 הלהקה חזרה למסע הופעות נוסף לכבוד צאת האלבום הראשון של הלהקה מאז שנת 2000, Ensoulment. Soul Mining - 1983 Infected - 1986 Mind Bomb - 1989 Dusk - 1993 Solitude - 1993 Hanky Panky - 1995 NakedSelf - 2000 2024 - Ensoulment הסמית'ס אתר האינטרנט הרשמי של The The The The, ברשת החברתית פייסבוק The The, ברשת החברתית אקס (טוויטר) The The, באתר Last.fm (באנגלית) The The, באתר AllMusic (באנגלית) The The, באתר MusicBrainz (באנגלית) The The, באתר Discogs (באנגלית) The The, באתר בילבורד (באנגלית) 20 ל-Dusk: הדיסק שכולן אהבו להגיד שיש להן, שי להב, ynet, 18 בינואר 2013. ספיישל The The, נעמי שלו, 88FM, ה-29 בינואר 2023. לאלבום החדש של The The עדיין יש לב, אבל מה קרה לנשמה?, בן שלו, הארץ, ה-25 בספטמבר 2024. Learn More About THE THE | Official Website of THE THE and Matt Johnson, THE THE (באנגלית אמריקאית) "ג'וני מאר לא מתגעגע ל"סמיתס"". הארץ. נבדק ב-2022-09-07. להב, שי (2013-01-18). "20 ל-Dusk: הדיסק שכולן אהבו להגיד שיש להן". Ynet. נבדק ב-2022-09-07. "דה דה" לא תגיע לארץ - וואלה! חדשות, באתר וואלה!, ‏2000-10-31 2018 Comeback Special, THE THE (באנגלית אמריקאית) TOUR DATES, THE THE (באנגלית אמריקאית) ENSOULMENT – THE FIRST ALBUM IN A QUARTER CENTURY, THE THE, ‏2024-05-17 (באנגלית אמריקאית) בן שלו, לאלבום החדש של The The עדיין יש לב, אבל מה קרה לנשמה?, באתר הארץ, 25 בספטמבר 2024
שעשועי כאילו

"שעשועי כאילו" הוא אלבום האולפן השני של הזמר הישראלי אלון אולארצ'יק. את האלבום הוציאה לאור בשנת 1987 חברת התקליטים הד ארצי. הוא פורסם בשני פורמטים, תקליט ותקליטור בקטלוגים BAN 15236 ו-BAN 16235 בהתאמה. מתוכו יצאו הסינגלים "בחור אנלוגי בעולם דיגיטלי", "הנה קיץ", "כל הליל אני בגנך", "תנסי בקיץ הבא" ו"שעשועי כאילו". האלבום לא הצליח לשחזר את הצלחתו של "אולארצ'יק" ורק סינגל אחד הגיע ל-25 השירים הפותחים של מצעד הפזמונים השבועי של רשת ג'. את עטיפת האלבום עיצב אלדד זיו. מכונת תופים, כלי הקשה, בס, גיטרות, סינתיסייזרים ושירה: אלון אולארצ'יק קולות: גני תמיר ואופירה יוספי הפקת מיקס וייעוץ טכני: יזהר אשדות עיצוב עטיפה: אלדד זיו Alon Oleartchik – שעשועי כאילו, דיסקוגס
יחסי מזרח טימור – סין

יחסי מזרח טימור–סין הם יחסי החוץ בין מזרח טימור והרפובליקה העממית של סין. שתי המדינות כוננו יחסים דיפלומטיים בעקבות עצמאותה של מזרח טימור ב-20 במאי 2002. עם זאת, סין הקימה נציגות בדילי בשנת 2000, כשהייתה עדיין תחת ממשל האו"ם. מאז עצמאותה של מזרח טימור, סין שילמה עבור בניית הארמון הנשיאותי בדילי, כמו גם משרד החוץ ומטה המגורים של צבא מזרח טימור. בשנת 2003, בייג'ינג חתמה על הסכם עם קהילת המדינות הדוברות פורטוגזית, שמזרח טימור חברה בה, להגברת המסחר והפיתוח הכלכלי בין המדינות. בשנת 2006, הנשיא שננה גוסמאו כינה את סין "ידידה מהימנה" והתחייב בשם מזרח טימור למדיניות סין אחת" ב-2014, פרסמו שתי המדינות הודעה משותפת המאשרת כי מזרח טימור הכירה בממשלת הרפובליקה העממית של סין כ"הממשלה החוקית היחידה המייצגת את סין כולה", כי טאיוואן היא "חלק בלתי מנוכר מהשטח הסיני", וכן כי מזרח טימור לא תקים "כל צורה של קשר רשמי או תנהל כל צורה של מגעים רשמיים" עם טאיוואן. כאשר מזרח טימור הייתה תחת שלטון פורטוגזי, לטאיוואן, כ"הרפובליקה של סין", הייתה קונסוליה בדילי. עם זאת, כאשר חזית פרטילין הכריזה באופן חד צדדי על עצמאות השטח כרפובליקה הדמוקרטית של מזרח טימור, ב-28 בנובמבר 1975, הרפובליקה העממית של סין הייתה אחת המדינות הבודדות בעולם שהכירו במדינה החדשה. לאחר הפלישה האינדונזית ב-7 בדצמבר 1975, סין, כחברה קבועה במועצת הביטחון של האו"ם, תמכה בהחלטה 384 של מועצת הביטחון של האו"ם המצרה על הפלישה, תוך שמירה על זכות השטח להגדרה עצמית וקריאה לאינדונזיה לסגת. ישנו גם שיתוף פעולה צבאי מוגבר בין שתי המדינות, עם רכישת שתי ספינות סיור מסוג שאנגחאי ב-2008 מחברה סינית. סירות אלו היו אמורות להיות בתחילה מאוישות על ידי מלחים סינים, בעוד הסינים אימנו את הטימוראים לשמור על חופיהם. בנוסף, סין חתמה על חוזה המעניק 9 מיליון דולר לבניית מפקדה חדשה לצבא במזרח טימור. מדיה וקבצים בנושא יחסי מזרח טימור – סין בוויקישיתוף China, East Timor Establish Diplomatic Relations, Xinhua News Agency, 19 May 2002 ASEAN and the Rise of China, Ian Storey, Routledge, 2013, page 277 "China, East Timor Strengthen Military Ties, Sara Everingham, ABC News, Australian Broadcasting Corporation, 24 August 2010 Talking Portuguese: China and East Timor (אורכב 04.03.2016 בארכיון Wayback Machine), Michael Leach, Arena, December–January 2007/08 "China and East Timor: Good, but Not Best Friends" (אורכב 23.09.2015 בארכיון Wayback Machine), Ian Storey, Association for Asia Research, 15 August 2006 Joint Statement between the People's Republic of China and The Democratic Republic of Timor-Leste on Establishing Comprehensive Partnership of Good-neighbourly Friendship, Mutual Trust and Mutual Benefit, Minister of State and of the Presidency of the Council of Ministers and Official Spokesperson for the Government of Timor-Leste, April 14, 2014 Taiwan Trade Directory, Importers & Exporters Association of Taipei, 1975, page C-6 The Far East and Australasia 2003, Europa Publications, page 428 United Nations Security Council Resolution 384 Relations Strained as East Timor Buys Chinese Navy Boats, Sydney Morning Herald, Lindsay Murdoch, 7 June 2010
מרכוס אדוארדס

מרכוס אדוארדס (באנגלית: Marcus Edwards; נולד ב-3 בדצמבר 1998 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת ספורטינג ליסבון מליגת העל הפורטוגלית. אדוארדס נולד בלונדון שבאנגליה וגדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה בקבוצה הבוגרת של המועדון, בניצחון 0–5 על ג'ילינגהאם במסגרת הסיבוב השלישי של גביע הפוטבול ליג לעונת 2016/2017. ב-15 בינואר 2018 הושאל אדוארדס לנוריץ' סיטי מהפוטבול ליג צ'מפיונשיפ. ב-30 במרץ ערך את הופעתו היחידה במדי המועדון, בהפסד 0–2 לפולהאם במסגרת המחזור ה-39 בליגה לעונת 2017/2018. ב-10 באפריל חזר לטוטנהאם הוטספר. ב-30 באוגוסט 2018 הושאל אדוארדס למשך עונה אחת לאקסלסיור רוטרדם מליגת העל ההולנדית. ב-1 בספטמבר ערך את הופעת הבכורה שלו במועדון, כשנכנס כמחליף בהפסד 2–4 לדן האג במסגרת המחזור הרביעי בליגה לעונת 2018/2019. ב-18 בינואר 2019 הבקיע את שער הבכורה שלו במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך אדוארדס 25 הופעות ליגה במהלך תקופת ההשאלה שלו במועדון, בהן הבקיע שני שערים. ב-2 בספטמבר 2019 חתם אדוארס על חוזה לארבע עונות בוויטוריה דה גימארייש מליגת העל הפורטוגלית. הוא שיחק במועדון במשך שלוש עונות, בהן ערך 77 הופעות ליגה והבקיע 17 שערים. ב-31 בינואר 2022 חתם אדוארדס בספורטינג ליסבון מליגת העל הפורטוגלית. ב-2 בפברואר ערך את הופעת הבכורה שלו במועדון, כשנכנס כמחליף בניצחון 1–4 על בלננסש במסגרת המחזור ה-20 בליגה לעונת 2021/2022. ב-9 במרץ ערך את הופעת הבכורה שלו בליגת האלופות, כשנכנס כמחליף בתיקו 0-0 נגד מנצ'סטר סיטי במסגרת שלב שמינית הגמר לעונת 2021/2022. ב-19 במרץ הבקיע את שער הבכורה שלו במועדון, בניצחון 1–3 על ויטוריה דה גימארייש במסגרת המחזור ה-27 בליגה. בחצי העונה הראשונה שלו במועדון ערך אדוארדס 12 הופעות ליגה, בהן הבקיע שלושה שערים. ב-7 בספטמבר הבקיע אדוארס את שער הבכורה שלו בליגת האלופות, בניצחון 0–3 על איינטרכט פרנקפורט במסגרת שלב הבתים לעונת 2022/2023. ספורטינג ליסבון אליפות פורטוגל: 2023/2024 נבחרת אנגליה עד גיל 19 אליפות אירופה עד גיל 19 (1): 2017 מרכוס אדוארדס, ברשת החברתית אינסטגרם מרכוס אדוארדס, באתר Transfermarkt מרכוס אדוארדס, באתר Soccerway מרכוס אדוארדס, באתר WorldFootball.net מרכוס אדוארדס, באתר FootballDatabase.eu Tottenham’s Marcus Edwards joins Norwich City on loan for rest of season באתר הגרדיאן, 15 בינואר 2018 (באנגלית) Matt Law, ‏Tottenham wonderkid Marcus Edwards has attitude and mentality questioned as Norwich loan cut short, The Telegraph, 11 April 2018 Tottenham’s Marcus Edwards joins Excelsior on loan in push to ignite career באתר הגרדיאן, 30 באוגוסט 2018 (באנגלית) Marcus Edwards é reforço באתר הרשמי של ויטוריה דה גימארייש, 2 בספטמבר 2019 (בפורטוגזית) Marcus Edwards assina pelo Sporting CP באתר הרשמי של ויטוריה דה גימארייש, 1 בפברואר 2022 (בפורטוגזית)
הכוחות המזוינים המלכותיים של ברוניי

הכוחות המזוינים המלכותיים של ברוניי (במלאית: Angkatan Bersenjata Diraja Brunei, בקיצור: ABDB) הם הכוחות הצבאיים של ברוניי. הם מורכבים מכוחות היבשה המלכותיים של ברוניי, הצי המלכותי של ברוניי וחיל האוויר המלכותי של ברוניי. ראש הכוחות המזוינים המלכותיים של ברוניי הוא המפקד העליון, תואר המוחזק על ידי הסולטאן של ברוניי. הכוחות מנוהלים תחת משרד ההגנה. הכוחות המזוינים המלכותיים של ברוניי הוקמו ב-31 במאי 1961 בתמיכה בריטית, תאריך זה מצוין מדי שנה כיום הכוחות המזוינים. כוחות היבשה המלכותיים של ברוניי (Tentera Darat Diraja Brunei) הם בגודל חטיבה המורכבת משלושה גדודים וגדוד תמיכה. תפקידם של כוחות היבשה המלכותיים של ברוניי הוא לשמור על ביטחון ברוניי ולהגן על ריבונות המדינה. תחום האחריות העיקרי של כוחות היבשה הוא להתנגד לכל איום מתוך המדינה או מחוצה לה ולשמור על שלום וביטחון במדינה. כוחות היבשה המלכותיים של ברוניי הם הגדולים מבין הכוחות המזוינים. חיל האוויר המלכותי של ברוניי (Tentera Udara Diraja Brunei) הוא כוח קטן המבוסס בעיקר על מסוקים שתפקידו לתמוך בשאר הזרועות של הכוחות המזוינים ולהגן על המרחב האווירי של ברוניי. החיל הוקם בשנת 1965 ומורכב ממגוון מסוקים, כולל: 10 בל 212 ו-4 סיקורסקי S-70. בנוסף יש לחיל האוויר כ-4 מטוסי אימון מסוג Pilatus PC-7 ומטוס תובלה IPTN CN-235. ב-7 באוקטובר 2014, ברוניי רכשה מטוס תובלה מסוג יחיד מסוג C-130J עם חלקי חילוף ותמיכה לוגיסטית תמורת 343 מיליון דולר. הצי המלכותי של ברוניי (Tentera Laut Diraja Brunei) הוא כוח ההגנה הימי של ברוניי. מדובר בכוח קטן אך מצויד היטב יחסית שאחריותו העיקרית היא לבצע משימות חיפוש והצלה ולהרתיע ולהגן על מימי ברוניי מפני תקיפות של כוחות ימיים. רק אזרחי ברוניי ממוצא מלאי רשאים להתגייס לכוחות המזוינים המלכותיים של ברוניי. שירות צבאי אינו חובה לאף פלח באוכלוסייה, אין גיוס חובה. גם נשים וגם גברים משרתים בצבא. מדיה וקבצים בנושא הכוחות המזוינים המלכותיים של ברוניי בוויקישיתוף אתר האינטרנט הרשמי של הכוחות המזוינים המלכותיים של ברוניי (באנגלית בריטית ובמלאית)
תגיד לי מה אתה מרגיש

"תגיד לי מה אתה מרגיש" הוא אלבום האולפן השלישי של הזמר הישראלי אלון אולארצ'יק. את האלבום הוציאה לאור בשנת 1993 חברת התקליטים NMC. הוא פורסם בפורמט תקליטור בלבד בקטלוג NMC 20051-2. הסינגלים שנכללו באלבום הם "אבק זמרים", "יום ללא מילים", "דבורה", "בן בסט", "כל דבר קט", "החיים קשים" ו"תגיד לי מה אתה מרגיש". "יהיה יהיה" עיבוד: אלון אולארצ'יק ויזהר אשדות תופים: אשר פדי / בס: אבי יפרח / גיטרות וגיטרה סינתי: ברק חנוך / גיטרה נוספת: אלון אולארצ'יק / קולות: יזהר אשדות ואלון אולארצ'יק "כל דבר קט" עיבוד: אלון אולארצ'יק תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / גיטרה נוספת: אלון אולארצ'יק / קולות: אתי אנקרי "בן בסט" עיבוד: אלון אולארצ'יק תופים: אשר פדי / בס: אבי יפרח / גיטרות וקלידים: אלון אולארצ'יק / שירה: מיטל טרבלסי, חיים אוחנה, סמי לזמי וחיים אוליאל ("להקת שפתיים") "החיים קשים" עיבוד: אלון אולארצ'יק תופים: אשר פדי / בס: אבי יפרח / גיטרות וקלידים: אלון אולארצ'יק "ניו יורק" עיבוד: אלון אולארצ'יק ויזהר אשדות תופים: אשר פדי / בס: אבי יפרח / סינתיסייזר גיטרה: ברק חנוך / פסנתר וקלידים: אלון אולארצ'יק "תגיד לי מה אתה מרגיש" עיבוד: אלון אולארצ'יק ויזהר אשדות תופים: אשר פדי / בס: אבי יפרח / גיטרות וקלידים: אלון אולארצ'יק "יום ללא מילים" עיבוד : אלון אולארצ'יק, יזהר אשדות, אשר פדי, ברק חנוך ואבי יפרח תופים : אשר פדי / בס : אבי יפרח / גיטרות וגיטרה סינתי : ברק חנוך / גיטרה נוספת וקלידים: אלון אולארצ'יק "דבורה" עיבוד: אלון אולארצ'יק ויזהר אשדות תופים: אשר פדי / בס: אבי יפרח / גיטרות, פסנתר וקלידים: אלון אולארצ'יק "אני רוצה בפנים" עיבוד: אלון אולארצ'יק תופים: אשר פדי / בס, פסנתר וקלידים: אלון אולארצ'יק / גיטרה: ברק חנוך "נומה ילדי" עיבוד: אלון אולארצ'יק ויזהר אשדות תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / גיטרות נוספות, פסנתר וקלידים: אלון אולארצ'יק "אבק זמרים" עיבוד: אלון אולארצ'יק ויזהר אשדות תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / פסנתר וקלידים: אלון אולארצ'יק הפקה מוזיקלית: יזהר אשדות אלון אולארצ'יק* – תגיד לי מה אתה מרגיש, דיסקוגס אלון אולארצ’יק – תגיד לי מה אתה מרגיש (1993), סטריאו ומונו